Document ID: 32002R0029

32002R0029
L 006/3
JURNALUL OFÍCIAL AL UNIUNII EUROPENE
REGULAMENTUL (CE) NR. 29/2002 AL COMISIEI
din 19 decembrie 2001
de modificare a Regulamentului (CEE) nr. 3037/90 al Consiliului privind Nomenclatorul statistic al activităților economice din Comunitatea Europeană
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3037/90 al Consiliului din 9 octombrie 1990 privind Nomenclatorul statistic al activităților economice din Comunitatea Europeană (1), astfel cum a fost modificat ultima dată prin Regulamentul (CEE) nr. 761/93 al Comisiei (2), în special articolul 8 litera (b) și articolul 9,
întrucât:
(1)
Regulamentul (CEE) nr. 3037/90 a stabilit un nomenclator al activităților economice, denumit în continuare NACE Rev. 1, pentru a răspunde nevoilor statistice din cadrul Comunității.
(2)
Este necesară modificarea NACE Rev. 1 pentru a lua în considerare progresele tehnologice și economice, precum și expirarea Tratatului de instituire a Comunității Europene a Cărbunelui și Oțelului.
(3)
Este necesară modificarea NACE Rev. 1 pentru a menține unitatea sistemului internațional, precum și pentru a asigura o convergență la nivel mondial.
(4)
Regulamentul (CEE) nr. 3037/90 trebuie modificat în consecință.
(5)
Măsurile prevăzute în prezentul regulament sunt conforme cu avizul Comitetului pentru programul statistic,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 3037/90 se înlocuiește cu anexa la prezentul regulament.
Articolul 2
Prezentul regulament întră în vigoare în a douăzecea zi de la data publicării în Jurnalul Oficial al Comunităților Europene.
Prezentul regulament se aplică de la 1 ianuarie 2003.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 2001.

Labels: 15
19